Liverpool er með átta stiga forskot á toppi ensku úrvalsdeildarinnar í knattspyrnu en liðið er með 46 stig í efsta sæti deildarinnar . Leicester kemur þar á eftir með 38 stig og Englandsmeistarar Manchester City eru í þriðja sætinu með 32 stig , 14 stigum minna en topplið Liverpool . Það er mikið að gera hjá Liverpool í desember og janúar og spilar liðið fjórtán leiki í öllum keppnum . Jürgen Klopp , knattspyrnustjóri Liverpool , hefur því verið duglegur að hreyfa við liði sínu í fyrstu leikjum desembermánaðar en það virðist ekki hafa nein áhrif á spilamennsku liðsins . Liðið vann stórsigur gegn Everton í síðustu viku , 5 : 2 , og þá lagði liðið Bournemouth á útivelli um helgina , 3 : 0. „ Þetta eru engir vitleysingar sem eru að koma inn hjá þeim , “ sagði Eiður Smári Guðjohnsen í Vellinum á Síminn Sport í gær . „ Það er ekki eins og þeir séu að púsla með einhverja 5. flokks stráka . Þetta eru allt atvinnumenn í hæsta gæðaflokki og landsliðsmenn ef út í það er farið . Það er virðingavert að horfa á þetta lið spila fótbolta , “ bætti Eiður við en umræðuna má sjá hér fyrir ofan .